cyanic-selkie/wikianc huggingface dataset:
Κάνθαρος
Ιστορική αναδρομή
Κατά την ύστερη κλασική και ελληνιστική εποχή η χρήση του συναντάται επίσης και στην καθημερινή ζωή, ενώ παραμένει συνδεδεμένο με την ανδρεία, το ανδρικό φύλλο και την λατρεία των νεκρών. Οι μεγαλύτεροι κάνθαροι που βρέθηκαν έχουν ύψος μέχρι και 50 εκατοστά και ήταν τοποθετημένοι επάνω σε τάφους. Κάνθαροι απεικονίζονται επίσης σε ανάγλυφα και αττικές αγγειογραφίες, στο χέρι του νεκρού, του θεού Διονύσου, ή κάποιου συνοδού του.
Παραπομπές
Κατηγορία:Αρχαία ελληνικά αγγεία ανά είδος
Βαλτέρι Μπότας
Ο Βαλτέρι Μπότας (Valtteri Bottas, 28 Αυγούστου 1989) είναι Φινλανδός οδηγός της Φόρμουλα 1 ο οποίος τρέχει για λογαριασμό της Alfa Romeo Racing Team ORLEN. Ξεκίνησε την καριέρα του στην Φορμουλα 1 το 2013 όπου και οδήγησε με το μονοθέσιο της Williams μέχρι την σεζόν 2016. Με την απόσυρση του Γερμανού Νίκο Ρόσμπεργκ ο Φινλανδός κλήθηκε να τον αντικαταστήσει στην Γερμανική ομάδα της Mercedes το 2017 με την οποία κατάφερε να κατακτήσει 10 νίκες, 20 Pole position και 67 podium μέχρι την σεζόν του 2021 όπου και ενημερώθηκε ότι θα τον αντικαταστήσει ο Τζωρτζ Ράσελ. Την σεζόν 2022 ο Μπότας αντικατέστησε τον θρύλο της Φορμουλα 1 Κίμι Ράικονεν στην Alfa Romeo καθώς ο τελευταίος αποσύρθηκε από την ενεργό δράση.
Σύντομο βιογραφικό
Ο Μπότας γεννήθηκε στην πόλη Ναστόλα της Φινλανδίας στις 28 Αυγούστου του 1989. Ξεκίνησε την καριέρα του το 2005 από τα καρτ. Το 2013 εντάχθηκε στη Φόρμουλα 1 με την ομάδα της Williams όπου βρισκόταν μέχρι και το 2016.
Μετακίνηση στη Mercedes
Στις 19 Δεκεμβρίου του 2016 η Διευθύνουσα Σύμβουλος της Williams Κλερ Γουίλιαμς είπε στον Μπότας πως απ' τα μεσάνυχτα της ημέρας εκείνης θα τον αποδέσμευαν απ' το συμβόλαιο το οποίο είχε με την ομάδα για να πάει στη Mercedes AMG Petronas προκειμένου να καλύψει τη θέση την οποία άφησε κενή ο Νίκο Ρόσμπεργκ ο οποίος είχε αποχωρήσει απ' το σπορ. Αυτό έγινε επειδή λίγες μέρες νωρίτερα είχε τηλεφωνήσει στο σερ Φρανκ Γουίλιαμς, πατέρα της Κλερ και ιδρυτή της ομάδας ο Αγωνιστικός Διευθυντής της 2ης Τότο Βολφ και του' χε πει πως ο Μπότας ήταν 1ο όνομα στη λίστα τους για την αντικατάσταση του Ρόσμπεργκ.
Κατηγορία:Φινλανδοί οδηγοί Φόρμουλα 1
Ιρίνα Μπάεβα
Η Ιρίνα Μπάεβα (Irina Vitalevna Baeva, Ρωσικά:Ирина Витальевна Баева, 25 Οκτωβρίου 1992 -) είναι Ρωσίδα ηθοποιός και μοντέλο.
Σπούδασε ισπανικά και έμαθε να τα μιλάει βλέποντας μεξικάνικες τηλενουβέλες. Σπούδασε επίσης Δημοσιογραφία και Δημοσίων Σχέσεων στο Κρατικό Πανεπιστήμιο της Μόσχας, αλλά άφησε τις σπουδές της για να εγκατασταθεί στην Πόλη του Μεξικού.
Το 2012, σπουδές στο Κέντρο Καλλιτεχνικής Εκπαίδευσης της Televisa. Το ντεμπούτο της στην μικρή οθόνη ήταν το έκανε στην τηλενουβέλα Muchacha italiana viene a casarse. Το 2018 παρουσίασε το μεξικάνικο αθλητικό πρόγραμμα "La Jugada del Mundial".
Εξωτερικοί Σύνδεσμοι
Κατηγορία:Ρωσίδες ηθοποιοί Κατηγορία:Ρωσίδες μοντέλα Κατηγορία:Φωτομοντέλα
Γλυφάδα
μικρογραφία|Παραλία Γλυφάδας, άποψη από το ύψωμα Καταράλλα μικρογραφία|Παλαιό αεροδρόμιο Η Γλυφάδα είναι παραθαλάσσιο προάστιο και δήμος του Νοτίου Τομέα Αθηνών που βρίσκεται στην Αθηναϊκή Ριβιέρα. Αποτελεί το μεγαλύτερο από τα νότια προάστια των Αθηνών και εκτείνεται από τις ακτές του Σαρωνικού κόλπου μέχρι τους πρόποδες του Υμηττού. Από το κέντρο της Αθήνας απέχει περίπου 14 χιλιόμετρα και από το Φάληρο περίπου 8,5 χιλιόμετρα. Διοικητικά ανήκει στην Περιφερειακή Ενότητα Νότιου Τομέα Αθηνών που βρίσκεται στην Περιφέρεια Αττικής.
Κατά την αρχαιότητα η περιοχή ονομαζόταν Αιξωνή και ήταν ένας από τους Δήμους της αρχαίας Αθήνας, γνωστή για την αιξωνική τρίγλη (μπαρμπούνι). Η ονομασία Γλυφάδα είναι νεότερη και προέρχεται από τα πηγάδια της περιοχής, των οποίων το νερό είναι υφάλμυρο, δηλαδή γλυφό. Οι συνοικίες Πανιωνία, Σμύρνης και Βόσπορος έλαβαν τα ονόματά τους από τις οικογένειες Μικρασιατών που εγκαταστάθηκαν στην περιοχή το 1922.
Ο Βόσπορος βρισκόταν στο νότιο τμήμα του παλιού αεροδρομίου Ελληνικού, ανάμεσα στα Δικηγορικά και τη σημερινή Νέα Ευρυάλη, μπροστά από την εκκλησία του Αγίου Παντελεήμονα και εκτεινόταν ως το ρέμα, όριο με Ελληνικό. Κατά τη διάρκεια του πολέμου, βομβαρδίστηκε το αεροδρόμιο του Ελληνικού από τους Γερμανούς και έφυγε από την κατοχή των Άγγλων, οπότε και τα σπίτια των γύρω από αυτό οικισμών καταστράφηκαν ή υπέστησαν σημαντικές ζημίες. Όταν η πολυπόθητη απελευθέρωση ήρθε, επέστρεψαν στα σπίτια τους και τα ξαναέφτιαξαν με ζήλο. Ωστόσο, δεν ήταν συνολικά Μικρασιάτες οι κάτοικοι του Βοσπόρου.
Η επέκταση του αεροδρομίου του Ελληνικού, τα χρόνια 1960 ως 1972, απαλλοτρίωσε τα σπίτια στην περιοχή του Βοσπόρου, (καθώς και μια λωρίδα των Δικηγορικών), για επέκταση του αερολιμένα και οι κάτοικοί της διασκορπίστηκαν στις γύρω γειτονιές, χωρίς ποτέ να λάβουν αποζημίωση. Η περιοχή έσβησε, μαζί με το όνομά της, ενώ ετεροχρονισμένα η έκταση παραχωρήθηκε στη Lamda Development ιδιοκτησίας Λάτση, όμως, παραμένει στις μνήμες των εκατό οικογενειών που έχασαν την ιδιαίτερη πατρίδα τους, τη συνοικία, τα σπίτια και τη γειτονιά τους.
Ιστορία
Προϊστορικά ευρήματα έχουν εντοπιστεί κατά τις εργασίες επέκτασης των ξενοδοχειακών εγκαταστάσεων Αστέρια. Έχει ανακαλυφθεί πρωτοελλαδικό νεκροταφείο και παράκτιος προϊστορικός περίβολος.Ενδιάμεσα στο γιαλό και την παραλιακή λεωφόρο αποκαλύφθηκαν παλαιοχριστιανικοί τάφοι. Στην ίδια περιοχή βρέθηκαν θαλαμωτοί τάφοι λαξευμένοι στο βράχο, σπασμένα αγγεία, δύο πρωτοκυκλαδικά ειδώλια και άφθονες λεπίδες οψιανού. Κοντά στον περίβολο έχει βρεθεί ρωμαϊκό νεκροταφείο. Στη Γλυφάδα, μόνο σε επτά θέσεις αποκαλύφθηκαν θεμέλια αρχαίων κτιρίων, ενώ στη Βούλα ο αριθμός τους ξεπερνά τις εβδομήντα. Από τις ανασκαφές που έχουν πραγματοποιηθεί μέχρι σήμερα και από τα ευρήματα που έχουν έρθει στο φως, έχουμε τη δυνατότητα να αντλήσουμε πολλές πληροφορίες για την οικιστική οργάνωση του αρχαίου δήμου, την οικονομική και παραγωγική ανάπτυξή του, τη θρησκευτική ζωή, την αμυντική του θωράκιση, την πολιτική ζωή, την κοινωνική σύνθεση του πληθυσμού, και άλλα. Ερείπια παλαιοχριστιανικής βασιλικής εντοπίστηκαν τυχαία το 1927 κατά τη διάρκεια ανασκαφής τάφων.
Γύρω στο 1900 όλη η παραλιακή περιοχή ήταν πευκόφυτη και εντελώς ακατοίκητη. Στην περιοχή υπήρχε μόνο ένα ξωκκλήσι προς τιμήν του Αγίου Κωνσταντίνου μέσα στο δάσος και ένα μικρό πανδοχείο, καταφύγιο κυνηγών.
Με την αύξηση των κατοίκων της Αθήνας και των παραθεριστών του Φαλήρου, η περιοχή άρχισε να αναπτύσσεται με παραθεριστικά οικήματα και κατασκηνώσεις.
Ήδη από το 1920 είχε σχηματιστεί μικρό προάστιο της Αθήνας με 173 μόνιμους κατοίκους. Από το πρώτο πηγάδι που ανοίχτηκε τότε για τις ανάγκες της ύδρευσης βρέθηκε το νερό της περιοχής να είναι γλυφό. Από αυτό το γεγονός ονομάστηκε η περιοχή Γλυφάδα.
Κατά τον μεσοπόλεμο η Γλυφάδα ως οικισμός υπαγόταν στην κοινότητα Μπραχαμίου. Μετά τη Μικρασιατική Καταστροφή εγκαθίστανται στην περιοχή οικογένειες Μικρασιατών και από αυτούς λαμβάνουν οι συνοικίες τα ονόματά τους όπως Πανιωνία, Βόσπορος και Σμύρνης. Το 1926 αποσχίστηκε διοικητικά και ανακηρύχθηκε κοινότητα.
Στην απογραφή του 1928 η Γλυφάδα αριθμούσε 1691 μόνιμους κατοίκους και πλέον ήταν γοργά αναπτυσσόμενη περιοχή με κατοικίες, ξενοδοχεία, λουτρά και κοσμικά κέντρα που εξυπηρετούσαν περισσότερο τους θερινούς παραθεριστές που έφθαναν τους 10.000. Τότε άρχισαν επιμέρους να διαμορφώνονται και οι πρώτοι συνοικισμοί, με βορειότερα τα «Δικηγορικά», ακολουθούσε νοτιότερα πευκοδάσος και, πέρα από αυτό, τα «Ιατρικά» που εκτείνονταν βορειοανατολικά. Στην παραλία βρισκόταν ο συνοικισμός των Αιξωνέων και ανατολικότερα άρχιζε ο συνοικισμός των Παραθεριστών. Πέρα και από αυτόν στα ανατολικά ήταν ο συνοικισμός «Σμύρνης» που έφθανε μέχρι τη σημερινή λεωφόρο Βουλιαγμένης. Νότια των τριών οικισμών, προς την παραλία δημιουργήθηκε μια πλαζ και ανατολικά της οι δύο συνεχόμενοι συνοικισμοί του «Αγίου Νικολάου» και ο «Πυρνάρης».μικρογραφία|Αυλή από σχολείο στη ΓλυφάδαΤα χρόνια της δεκαετίας του 1930 ξεκίνησε ο ρυμοτομικός σχεδιασμός της περιοχής της Άνω Γλυφάδας με πρωτοβουλία του εκδότη Κωνσταντίνου Αθανάτου,της εφημερίδας «Ελεύθερος Άνθρωπος». Μεγάλο κομμάτι της περιοχής βρέθηκε στην κατοχή της εφημερίδας και τα οικόπεδα δόθηκαν σε αναγνώστες με βάση συλλογή αποκομμάτων φύλλων της. Σήμερα δύο κεντρικοί δρόμοι της περιοχής φέρουν τα ονόματα του εκδότη και της εφημερίδας.
Το 1940 αρχίζει η ανέγερση του Ιερού Ναού των Αγίων Κωνσταντίνου και Ελένης ο οποίος υπάρχει και λειτουργεί μέχρι σήμερα ως μητροπολιτικός.
Το 1943 η κοινότητα Γλυφάδας, με σχετικό νόμο, συνδέθηκε με την κοινότητα Ελληνικού αποτελώντας το νέο δήμο Ευρυάλης, με έδρα τον οικισμό της Γλυφάδας. Μετά την απελευθέρωση, το 1944, με νεότερο νόμο ανακηρύσσεται δήμος Γλυφάδας, όπως ισχύει σήμερα, με ταυτόχρονη ανασύσταση της κοινότητας του Ελληνικού.
Το 1943 ιδρύεται και λειτουργεί Γυμνάσιο ενώ κατά τη διάρκεια της κατοχής η περιοχή της Γλυφάδας υπήρξε χώρος στρατωνισμού γερμανικών στρατευμάτων που υποστήριζαν τη λειτουργία του αεροδρομίου,με συνέπεια να γίνει και στόχος συμμαχικών βομβαρδιστικών.
thumb|Η Λεωφόρος Ποσειδώνος στη Γλυφάδα Από τα τέλη της δεκαετίας του 1950 ο δήμος υπέστη σημαντικές αλλαγές εξαιτίας της επικείμενης εγκατάστασης του διεθνούς αεροδρομίου στο Ελληνικό. Ο πληθυσμός της στη δεκαετία 1951-1961 αυξήθηκε κατά 50% και στην επόμενη κατά 90%.
Η Γλυφάδα σήμερα
Στη Γλυφάδα υπάρχουν δύο μαρίνες, πνευματικό και πολιτιστικό κέντρο, αθλητικά κέντρα, δέκα αθλητικοί σύλλογοι εκτός των πολλών άλλων, καθώς και διάφορα πολιτιστικά ιδρύματα. Στη Γλυφάδα έχουν ανεγερθεί σημαντικά μνημεία όπως ο μαρμάρινος ανδριάντας του Αγίου Χρυσοστόμου Σμύρνης στην πλατεία της Αγίας Τριάδας καθώς και το μνημείο των Γιώργου Σεφέρη και Οδυσσέα Ελύτη στην οδό Λαμπράκη.
Η Γλυφάδα διασχίζεται σε όλο το μήκος της, από βορειοδυτικά προς νοτιοανατολικά, από τη λεωφόρο Βουλιαγμένης, με τη σχεδόν παράλληλη προς αυτήν παραλιακή λεωφόρο Ποσειδώνος και τοπικά στην Άνω Γλυφάδα από την οδό Δ. Γούναρη. Ο δήμος χωρίζεται σε δύο βασικά τμήματα: την Άνω Γλυφάδα, άνωθεν της λεωφόρου Βουλιαγμένης, που περιλαμβάνει την Τερψιθέα, την Άνω Γλυφάδα, το Πυρνάρι, την Ευρυάλη, την Αίγλη, την Αιξωνή, τα Δικηγορικά, και την Κάτω Γλυφάδα, κάτωθεν της λεωφόρου Βουλιαγμένης, που περιλαμβάνει το κέντρο της πόλης και τον Άγιο Νικόλαο και γειτνιάζει με τους δήμους Ελληνικού- Αργυρούπολης και Βούλας. Η Τερψιθέα αποτελεί το βορειότερο και πυκνότερα δομημένο τμήμα του δήμου και περικλείεται από τα Μαυροβούνια (τμήμα του Υμηττού), την Άνω Γλυφάδα και τον Δήμο Αργυρούπολης-Ελληνικου.Τα τελευταία χρόνια ο Δήμος έχει προχωρήσει στην ανάπλαση της λεωφόρου Γρ. Λαμπράκη δημιουργώντας "τον δρόμο των ποιητών". Ο πλακοστρωμένος δρόμος, όπως και τα παγκάκια εκατέρωθεν του δρόμου, κοσμούνται με στίχους Ελλήνων ποιητών προσφέροντας μεγαλύτερη αισθητική απόλαυση στους περιπατητές.Αλλά και στην παραλία της Γλυφάδας βρίσκεται υπό κατασκευή ποδηλατόδρομος για τους δημότες που επιθυμούν να συνδυάσουν άσκηση με θέα τη θάλασσα.
Σε ότι αφορά το κομμάτι της παραλίας, την οδό Διαδόχου Παύλου, ένα κομμάτι κόσμημα της Γλυφάδας, δυστυχώς η εκμετάλλευσή της παραμένει λιγοστή και παραμελημένη, δεδομένου ότι φωτίζεται ελάχιστα τα βράδια και δεν έχει υπάρξει οικονομική και επιχειρηματική εκμετάλλευση -νόμιμη τουλάχιστον- τα προηγούμενα χρόνια. Κατά μήκος της παραλίας υπάρχουν λιγοστές επιχειρήσεις αναψυχής (κέντρα νυχτερινής διασκέδασης ή καφετέριες), αλλά και απομεινάρια νυχτερινών κέντρων διασκέδασης, κατεδαφισμένα και απλά ρημαγμένα από το χρόνο.
Κλίμα
Σύμφωνα με τα στοιχεία του μετεωρολογικού σταθμού του Γκολφ της Γλυφάδας η περιοχή παρουσιάζει θερμό ημίξηρο κλίμα. Με μια μέση ετήσια θερμοκρασία στους 20.6°C η Γλυφάδα αποτελεί τη θερμότερη περιοχή της ηπειρωτικής Ευρώπης τα τελευταία έτη.
Μικρασιατικό Κειμηλιαρχείο Μητροπόλεως
Το Μικρασιατικό Κειμηλιαρχείο της Μητροπόλεως Γλυφάδας βρίσκεται επί της οδού Ήβης 109 και ανεγέρθηκε εντός της Μονής Αγίου Νεκταρίου και εγκαινιάστηκε το 2017. Στο Μικρασιατικό Κειμηλιαρχείο εκτίθενται προσωπικά κειμήλια και εκκλησιαστικά αντικείμενα του μικρασιατικής καταγωγής Μητροπολίτη Γλυφάδας Παύλου Τσαούσογλου από τη Μικρά Ασία καθώς και από ναόυς της Μητρόπολης. Κορυφαία κειμήλια αποτελούν ένα ευαγγέλιο, ένας σταυρός ευλογίας και ένας αρχιερατικός σάκκος του Αγίου Χρυσοστόμου Σμύρνης.
Ναός Αγίων Κωνσταντίνου και Ελένης
Ο επιβλητικός Ιερός Ναός του Αγίου Κωνσταντίνου και Ελένης ξεκινάει την ιστορία του από τον Ιούνιο του 1931, όταν το Διοικητικό Συμβούλιο του Συλλόγου κατοίκων και παραθεριστών της Γλυφάδας, που τότε ονομαζόταν Πυρναρή Γλυφάδα, αποφάσισε να ξεκινήσει την ανέγερση ενός μεγάλου ναού. Η ανέγερση θα γινόταν με χρήματα από δωρεές και προσφορές των κατοίκων και αυτός ήταν και ο λόγος που καθυστέρησε η ανέγερσή του μια και τα χρήματα δεν ήταν όσα θα χρειάζονταν. Τελικά, ο θεμέλιος λίθος του Ναού μπήκε το 1935 από τον Αλκιβιάδη Τατάκη, ο οποίος, λόγω τάματος, ανέλαβε όλα τα έξοδα της ανέγερσης. Η εξωτερική ανέγερση του Ναού, με σχέδια του Αρχιτέκτονα Μηχανικού Γ.Δραγαζάκη, τελείωσε το 1940 αλλά δεν μπορούσε να τεθεί σε λειτουργία μια και δεν είχαν τελειώσει οι εργασίες στο εσωτερικό του. Η Θεία Λειτουργία τελούνταν σε ένα μικρό πέτρινο ξωκκλήσι, λίγα μέτρα πιο πέρα από τον υπό ανέγερση Ναό, ο οποίος χτίστηκε σε οικόπεδο δωρεά του ιατρού Κωνσταντίου Βάου.
Το 1942 το μικρό ξωκκλήσι γκρεμίστηκε από μια εγγλέζικη βόμβα, πράγμα που επέβαλλε την επίσπευση της ολοκλήρωσης των επισκευών.
Ο Ναός είναι ροτόντα με έναν μεγάλο τρούλο στη μέση και τέσσερις μικρότερους επάνω στα κωδωνοστάσια. Η αγιογραφία του Ναού πραγματοποιήθηκε κατόπιν χρόνιων προσπαθειών των ιερέων του Ναού. Ιδιαίτερης ομορφιάς είναι η "Πλατυτέρα" στο ιερό του Ναού έργο του μεγάλου Έλληνα ζωγράφου Φώτη Κόντογλου.
Τα εγκαίνια του Ναού έγιναν τον Σεπτέμβριο του 1945 και γύρω από αυτόν άρχισε να διαμορφώνεται η πόλη με τη σημερινή της μορφή. Στη θέση του Ιερού του μικρού ναού που καταστράφηκε κατά τη διάρκεια του πολέμου, υπάρχει μαρμάρινη αναμνηστική πλάκα.
Εκπαίδευση
Ο Δήμος Γλυφάδας σήμερα απαριθμεί 16 Δημοτικά σχολεία, τα οποία αριθμούνται στην παρακάτω λίστα και βρίσκονται στις αντίστοιχες διευθύνσεις : Γιαννιτσοπούλου 12, Γλυφάδα 16674,
Ιστοσελίδα σχολείου: http://4dim-glyfad.att.sch.gr/autosch/joomla15/ Βερελλή 59, Γλυφάδα 16561 Μικράς Ασίας 93, Γλυφάδα 16562 thumb|7ο Δημοτικό Σχολείο Γλυφάδας Τεμπών 37, Γλυφάδα 16562, Ιστοσελίδα σχολείου: http://7dim-glyfad.att.sch.gr/
Αγίου Νεκταρίου & Γεωργίου Γεννηματά,
Γλυφάδα 16561, Ιστοσελίδα σχολείου: http://8dim-glyfad.att.sch.gr/ Ρήγα Φεραίου 1 & Λεωφόρος Βουλιαγμένης, Γλυφάδα 16674,
Ιστοσελίδα σχολείου: http://9dim-glyfad.att.sch.gr/ Κεφαλληνίας & Φολεγάνδρου, Γλυφάδα 16561,
Ιστοσελίδα σχολείου: http://10dim-glyfad.att.sch.gr Αττικής 102, Γλυφάδα 16562,
Ιστοσελίδα σχολείου: https://11dim-glyfad.att.sch.gr/ Ανατολικής Ρωμυλίας 101, Γλυφάδα 16562 Σόλωνος 5-7, Γλυφάδα 16675 Γούναρη 216 & Ηφαίστου, Γλυφάδα 16674,
Ιστοσελίδα σχολείου: https://web.archive.org/web/20160519213504/http://14dim-glyfad.att.sch.gr/ Βερελλή 59, Γλυφάδα 16561,
Ιστοσελίδα σχολείου: http://16dim-glyfad.att.sch.gr/
Για ακριβή γεωγραφικό προσδιορισμό όλων των σχολείων της Γλυφάδα ανοίξτε τον παρακάτω σύνδεσμο στο google maps.
Δημοτικά Σχολεία Γλυφάδας google maps.
Δήμος Γλυφάδας
Σήμερα ο δήμος Γλυφάδας είναι ένας από τους πλουσιότερους οικονομικά δήμους της Αττικής, έδρα πολλών δημόσιων υπήρεσιών (εφορία, πολεοδομία, ΚΕΠ, ΙΚΑ, ΔΕΚΟ, Επιθεώρηση Εργασίας, ΟΑΕΔ, ασφαλιστικά ταμεία, αστυνομία) καθώς και της ομώνυμης Ιεράς Μητρόπολης.
Κοινότητα Γλυφάδας
Το 1926 συστάθηκε η Κοινότητα Γλυφάδος, με έδρα τον ομώνυμο οικισμό, μετά την απόσπασή του από την Κοινότητα Αγίου Δημητρίου. Πρώτος κοινοτάρχης το 1929 ήταν ο Γιώργος Γιαννιτσόπουλος.
Εξωτερικοί σύνδεσμοι
Κατηγορία:Δήμος Γλυφάδας Κατηγορία:Πόλεις της Αττικής Κατηγορία:Δήμοι της Περιφέρειας Αττικής
Ευρωπαϊκή Αρχή Κινητών Αξιών και Αγορών
Η Ευρωπαϊκή Αρχή Κινητών Αξιών και Αγορών (ΕΑΚΑΑ/ESMA) (αγγλικά: European Securities and Markets Authority με σύντμηση ESMA) είναι μία ανεξάρτητη αρχή της ΕΕ, σκοπός της οποίας είναι η βελτίωση της προστασίας των επενδυτών και η προώθηση της σταθερής και εύρυθμης λειτουργίας των χρηματοπιστωτικών αγορών. Ιδρύθηκε με τον Κανονισμό (ΕΕ), αριθ. 1095/2010 του Συμβουλίου της 24ης Νοεμβρίου 2010 και άρχισε να λειτουργεί το 2011. Η έδρα του βρίσκεται στο Παρίσι Γαλλίας.
Ο ESMA είναι μία Ευρωπαϊκή Εποπτική Αρχή και αποτελεί μέρος του Ευρωπαϊκού Συστήματος Χρηματοοικονομικής Εποπτείας (ΕΣΧΕ), όπως η Ευρωπαϊκή Αρχή Ασφαλίσεων και Επαγγελματικών Συντάξεων και η Ευρωπαϊκή Αρχή Τραπεζών.
Αποστολή
Οι τρεις στόχοι του ESMA είναι:
Οργάνωση
Η Ευρωπαϊκή Αρχή Κινητών Αξιών και Αγορών αποτελείται από:
Εσωτερικές επιτροπές και ομάδες: συγκροτούνται από το συμβούλιο εποπτών για την ανάθεση ορισμένων σαφώς καθορισμένων καθηκόντων.
Προϋπολογισμός
Τα έσοδα του ESMA προέρχονται από υποχρεωτικές εισφορές των εθνικών δημόσιων αρχών οι οποίες είναι αρμόδιες για την εποπτεία συμμετεχόντων στις χρηματοοικονομικές αγορές, από επιχορήγηση από την Ένωση (που εγγράφεται στον γενικό προϋπολογισμό της Ευρωπαϊκής Ένωσης) και από τυχόν τέλη που καταβάλλονται στην Αρχή. Στα έξοδα περιλαμβάνονται οι δαπάνες προσωπικού, οι αμοιβές, οι διοικητικές δαπάνες, οι δαπάνες υποδομής, οι δαπάνες επαγγελματικής επιμόρφωσης και οι λειτουργικές δαπάνες. Τα έσοδα και οι δαπάνες ισοσκελίζονται.
Αναφορές
Κατηγορία:Κεφαλαιαγορές της Ευρώπης Κατηγορία:Οργανισμοί στην Ευρώπη
Mahjong Titans
Το Mahjong Titans είναι βιντεοπαιχνίδι των Windows. Σχεδιάστηκε από την Oberon Games και συμπεριλαμβανόταν στα Windows Vista και τα Windows 7 εκτός των εκδόσεων Starter και Home Basic. Στα Windows Vista Build 5219, το παιχνίδι ήταν γνωστό ως Shanghai Solitaire.
Το παιχνίδι χωρίζεται σε 6 σχέδια : Χελώνα, Δράκος, Γάτα, Κάστρο, Κάβουρας, Αράχνη.
Το παιχνίδι προϋπήρχε από το Microsoft Entertainment Pack 1 και Best of Microsoft Entertainment Pack και ήταν γνωστό ως Taipei.
Αν και το παιχνίδι δεν είναι διαθέσιμο στα Windows 8, ένα παρόμοιο παιχνίδι από την Arkadium και την Microsoft Studios μπορεί να εγκατασταθεί από το Windows Store.
Παραπομπές
Κατηγορία:Παιχνίδια της Microsoft Κατηγορία:Windows Vista
Μπρόβιτς
thumb|right|Τοποθεσία του Δήμου του [[Ομπρένοβατς εντός της Πόλεως του Βελιγραδίου.]]
Το Μπρόβιτς (σερβικά κυριλλικά: Бровић) είναι χωριό της Σερβίας, ευρισκόμενο εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε 739 κατοίκους.
Εξωτερικοί Σύνδεσμοι
Κατηγορία:Οικισμοί του Ομπρένοβατς
Κολάιν ντε Κότερ
Ο Κολάιν ντε Κότερ (φλαμανδικά: Colijn de Coter (περ. 1440–1445 – περ. 1522–1532) ήταν πρώιμος Φλαμανδός ζωγράφος, ο οποίος δημιουργούσε κυρίως τρίπτυχα. Αν και ξεκίνησε από την Αμβέρσα, εργάστηκε κυρίως στις Βρυξέλλες, γι' αυτό και ορισμένες φορές αναφέρεται και ως Colijn van Brusele. Ορισμένες φορές αναφέρεται και με τα ονόματα Colyn de Coter, Colijn de Coter, Colijn Coutre, Colijn de Coultère. Σε ορισμένα έργα του, θέλοντας να τονίσει ότι έζησε και δραστηριοποιήθηκε στις Βρυξέλλες, έχει επισημάνει έργα του με την υπογραφή "Coliin de Coter pingit me in Brabancia Bruselle" (Ο Κολάιν ντε Κότερ με ζωγράφισε στις Βρυξέλλες στην περιοχή της Βραβάντης).
Βίος
Ο ντε Κότερ γεννήθηκε γύρω στα 1440 - 1445 πιθανώς στις Βρυξέλλες. Αυτό συνάγεται από έγγραφο του 1479 στα αρχεία της πόλης των Βρυξελλών, το οποίο τον αναφέρει ως σύζυγο, ζωγράφο και ενοικιαστή μιας οικίας, γεγονός που επίσης σημαίνει ότι εκείνη την εποχή πρέπει να ήταν ενήλικας. Σε ένα άλλο έγγραφο αναφέρεται ως Colijn van Brusele. Σε αυτό αναγράφεται ότι εγγράφηκε στη Συντεχνία του Αγίου Λουκά (συντεχνία των ζωγράφων) της Αμβέρσας και διακόσμησε μια κρύπτη σε κάποιο παρεκκλήσιο του Καθεδρικού ναού της Παναγίας στην Αμβέρσα. Τα αρχεία της Αδελφότητας του Σαιν Ελοΐ (Saint Eloy) στις Βρυξέλλες καταγράφουν τρεις πληρωμές στον ντε Κότερ μεταξύ 1509 και 1511 ένα δοχείο φύλαξης της Θείας Ευχαριστίας. Από τα αρχεία της Αδελφότητας μπορεί επίσης να εξαχθεί το συμπέρασμα ότι ο ντε Κότερ απεβίωσε ανάμεσα στην περίοδο 1522 - 1532.
Αν και δεν έχει αποδειχτεί, οι ιστορικοί τέχνης πιστεύουν ότι ο ντε Κότερ ηγείτο ενός εργαστηρίου, με αρκετούς μαθητές, που άσκησε σημαντικές επιδράσεις. Το συμπέρασμα αυτό συνάγεται από την ποικιλομορφία του στυλ και της ποιότητας των έργων που του αποδίδονται. Ο ζωγράφος Κορνέλις Ένχεμπρεχτς (Cornelis Engebrechtsz) από το Λέιντεν πιθανόν υπήρξε μαθητής του..
Έχουν διασωθεί δύο συμβόλαια που αφορούν σε δύο χαμένα έργα του ντε Κότερ: Το ένα, χρονολογίας 1493, αφορά στη διακόσμηση μιας κρύπτης σε ένα παρεκκλήσι και το άλλο, με χρονολογία 1509 - 1510 για το προαναφερόμενο δοχείο φύλαξης. Ενώ τα συμβόλαια αυτά καταδεικνύουν σαν περίοδο δραστηριότητας του καλλιτέχνη τις χρονολογίες 1493 - 1510, πιθανότατα αυτή εκτείνεται από το 1480 ως το 1525. Τρεις υπογεγραμμένοι πίνακές του είναι γνωστοί: "Ο Άγιος Λουκάς ζωγραφίζει την Παρθένο", στον ενοριακό ναό της Βιέρ (Vieure), Γαλλία, το "τρίπτυχο της Αγίας Τριάδας" στο Μουσείο του Λούβρου και "η Παρθένος στεφομένη υπό Αγγέλων" σε ιδιωτική συλλογή στο Ντίσελντορφ. Τα έργα αυτά αποτελούν τη βάση για να αποδοθούν και άλλα έργα στον καλλιτέχνη.
Το έργο του είναι ιδιαίτερα επηρεασμένο από τους Ρομπέρ Καμπέν και Ρόχιερ φαν ντερ Βάιντεν αλλά του λείπει η βαθιά θρησκευτική ευσπλαχνία που χαρακτηρίζει το έργο του Βάιντεν. Η τεχνική του είναι πιο απλοποιημένη, ο χειρισμός των μορφών πιο σχηματικός και η αναπαράσταση λιγότερο λεπτομερής. Ο περισσότερο διακοσμητικός και επίσημος χειρισμός των θεμάτων αντιστοιχούσε στις κύριες προτιμήσεις των προστατών του. Κατά την εποχή του ο ντε Κότερ ήταν από τους πλέον περιζήτητους καλλιτέχνες, ιδιαίτερα για τα τρίπτυχά του.
Εργο
Ορισμένα από τα έργα που του αποδίδονται είναι:
Ψηφιακή βιβλιοθήκη
Ψηφιακή βιβλιοθήκη είναι η βιβλιοθήκη που παρέχει όλο της το υλικό σε ψηφιοποιημένη μορφή μέσω του ηλεκτρονικού υπολογιστή. Οι ψηφιακές βιβλιοθήκες μπορεί να μην υφίστανται ως φυσικά κτήρια αλλά να λειτουργούν μόνο ηλεκτρονικά μέσω διαδικτύου. Αυτές οι βιβλιοθήκες ονομάζονται εικονικές ή βιβλιοθήκες χωρίς σύνορα και ξεκίνησαν να δημιουργούνται το 1990. Παρέχουν ουσιαστικά στον χρήστη εύκολη και γρήγορη πρόσβαση στη γνώση από οποιοδήποτε σημείο χωρίς να απαιτείται φυσική παρουσία. Από τις πρώτες ενέργειες ψηφιοποίησης στις βιβλιοθήκες ήταν η εισαγωγή του ηλεκτρονικού καταλόγου. Σε ορισμένες περιπτώσεις η βιβλιοθήκη μπορεί να διατηρείται και κτιριακά αλλά παράλληλα να διαθέτει και μέρος του υλικού της σε ψηφιοποιημένη μορφή. Η συλλογή των ψηφιακών βιβλιοθηκών μπορεί να απαρτίζεται τόσο από ψηφιοποιημένα όσο και από ψηφιακά γεννημένα τεκμήρια τα οποία οργανώνονται με εργαλεία που εξυπηρετούν τις ανάγκες για οργάνωση, πρόσβαση και διαχείριση της συλλογής.
Παραπομπές
*
Πεντάτευχος
Τόσο ο ελληνικός όρος Πεντάτευχος όσο και ο εβραϊκός όρος Τορά, που σημαίνει «Νόμος», αναφέρονται στα πέντε πρώτα βιβλία της Εβραϊκής Βίβλου ή αλλιώς Τανάκ και της χριστιανικής Παλαιάς Διαθήκης που περιέχεται στην Αγία Γραφή. Για πρακτικούς λόγους το έργο χωρίστηκε, πιθανότατα κατά τον 4ο αιώνα π.Χ., σε πέντε σχεδόν ισομεγέθη βιβλία και έτσι προέκυψε η «Πεντάτευχος».
Από την αρχαιότητα ήταν αποδεκτό ότι συγγραφέας των πέντε βιβλίων υπήρξε ο Μωυσής, αν και ειδικά η Γένεση φαίνεται να αποτελεί σε μεγάλο βαθμό συρραφή του υλικού που είχε ο Μωυσής στη διάθεσή του από τους προγόνους του. Τα αυτόγραφα κείμενα του Μωυσή, που ανάγονται στον καιρό της εξόδου των Ισραηλιτών από την Αίγυπτο, φαίνεται να διατηρήθηκαν τουλάχιστον μέχρι την εποχή του βασιλιά Ιωσία στις αρχές του 7ου αιώνα π.Χ.
Περιεχόμενο
Όταν πραγματοποιήθηκε η μετάφραση των Εβδομήκοντα, τα πέντε βιβλία του Νόμου ονομάστηκαν με βάση το περιεχόμενο τους ως εξής:
Στην Πεντάτευχο εκτίθεται η ιστορία της θείας αποκαλύψεως από τη γένεση του κόσμου μέχρι τον θάνατο του Μωυσή. Καταγράφεται σ' αυτά, η καταγωγή των διαφόρων λαών της ανθρωπότητας και ειδικότερα του «περιουσίου λαού» του Θεού, του οποίου εξιστορούνται κατά σειρά τα εξής γεγονότα:
Ενδιάμεσα, οι διηγήσεις αυτές αναφέρονται στις νομικές διατάξεις που ρυθμίζουν τον θρησκευτικό και κοινωνικό βίο των Ισραηλιτών και από εκεί προέρχεται η ονομασία «Νόμος» (εβρ. Τορά) που χρησιμοποιείται από την αρχαιότητα από τους Ιουδαίους.
Εξωτερικοί σύνδεσμοι
"Reflections on the Composition of Genesis" (Δεκ. 2008), από τον Bill T. Arnold, Καθηγητή Ερμηνείας της Παλαιάς Διαθήκης. Ενημέρωση 15 Ιανουαρίου 2008.
Βιβλιογραφία
Κατηγορία:Αγία Γραφή Κατηγορία:Βιβλία της Παλαιάς Διαθήκης
Aerials
To Aerials είναι ένα τραγούδι του αμερικανικού - αρμενικού Metal συγκροτήματος System of a Down, το οποίο συμπεριλήφθηκε στον δεύτερο δίσκο τους, ονόματι Toxicity, το 2001. Επίσης, κυκλοφόρησε και ως single. Η μουσική γράφτηκε από τον Ντάρον Μαλακιάν, ενώ οι στίχοι από τον ίδιο και τον Σερτζ Τανκιάν. Οι στίχοι φιλοσοφούν και έχουν επίκεντρο τον άνθρωπο και το τι πρέπει να κάνεις για να πετύχει τα όνειρά του, τα οποία θα πραγματοποιηθούν μόνο όταν καταλάβει πως μέσα στον χρόνο είναι μόνο μία στιγμή. Ωστόσο, για την προώθηση του τραγουδιού κυκλοφόρησε και video clip, το οποίο το σκηνοθέτησε ο Ντέιβιντ Σλέιντ.
Το τραγούδι γνώρισε επιτυχία στα αμερικανικά chart Hot Modern Rock Tracks και Hot Mainstream Rock Tracks, φτάνοντας το νούμερο 1. Υπήρξε, επίσης, και υποψήφιο για Grammy, το 2003. Κατά τ' άλλα το τραγούδι είναι ένα από τα πιο δημοφιλή του συγκροτήματος. Για παράδειγμα, τo Loudwire το κατέταξε 3ο ανάμεσα στα καλύτερα τραγούδια τους. Ενώ, σε ψηφοφορία που έγινε στην ελληνική έκδοση του Metal Hammer, το τραγούδι συμπεριλήφθηκε μεταξύ των 200 Σπουδαιότερων Τραγουδιών όλων των εποχών, καταλαμβάνοντας την 136η θέση.
Παραπομπές
Κατηγορία:Τραγούδια του 2001 Κατηγορία:Τραγούδια των System of a Down Κατηγορία:Singles του 2002
Φιλμ
Το φιλμ είναι ένα αναλογικό μέσο οπτικής αποτύπωσης κινούμενων ή στατικών εικόνων που χρησιμοποιείται στην φωτογραφία και στον κινηματογράφο. Στην πιο συνηθισμένη του μορφή, αυτή του φιλμ τύπου 135 ή 35 χιλιοστών, είναι μια λεπτή διάφανη λωρίδα, διάτρητη στις άκρες, που χωρίζεται σε καρέ, καθένα από τα οποία μπορεί να αποτυπώσει, ή μέσω μιας μηχανής προβολής να προβάλλει, εικόνα. Η περιοχή με τις τρύπες στις άκρες χρησιμοποιείται για την προώθηση του φιλμ στην αντίστοιχη μηχανή και ονομάζεται περφορέ. thumb|right|250px|Διαστάσεις αποτυπωμένης εικόνας στην εμουλσιόν ενός έγχρωμου 135 φίλμ 35mm.
Δομή
Η λεπτή αυτή εύκαμπτη πλαστική λωρίδα αποτελείται από ένα διαφανές υπόστρωμα (βάση), επιστρωμένο με ένα φωτοευαίσθητο γαλάκτωμα (εμουλσιόν) και άλλες υποστηρικτικές επιστρώσεις.
Ασπρόμαυρο φιλμ
Οι κατηγορίες καθορίζονται από την ευαισθησία του φιλμ στο φάσμα του φωτός και είναι οι εξής:
Ονομασία
thumb|right|250px|Παράδειγμα εμφανισμένου έγχρωμου αρνητικού 110 φιλμ 111 x 16mm για pocket camera thumb|right|250px|Svema 35mm thumb|right|150px|135 Φίλμ 35mm
Η ονομασία του φιλμ καθορίζεται από το πλάτος και μετριέται σε χιλιοστά. Τα πιο γνωστά είναι τα εξής:
Η αποτύπωση των εικόνων στο κινηματογραφικό φιλμ με πλάτος έως 35mm γίνεται κάθετα (η μία κάτω από την άλλη) ενώ στο φωτογραφικό οριζόντια (η μία δίπλα στην άλλη). Οριζόντια καταγράφεται και στο κινηματογραφικό πλάτους 65mm/70mm. Το κινηματογραφικό φιλμ πλάτους 70mm είναι γνωστό και ως IMAX.
Ειδικά στο κινηματογραφικό φιλμ, παράλληλα με την εικόνα, η άκρη του υλικού μπορεί να χρησιμοποιηθεί για την καταγραφή του ήχου. Εάν δεν χρησιμοποιηθεί το διαθέσιμο πλάτος καταγραφής του ήχου, μπορεί να καταγραφεί στην θέση του εικόνα. Για την χρήση όλου του διαθέσιμου χώρου ανάμεσα στα δύο περφορέ αποκλειστικά για εικόνα έχει επικρατήσει ο όρος Super μπροστά από το πλάτος του φιλμ (Super 16, Super 35 κ.ο.κ)
Αναλογία εικόνας
Το πλάτος μιας εικόνας διαιρούμενο από το ύψος καθορίζει την τελική αναλογία της εικόνας. Τα πιο διαδεδομένα είναι τα εξής:
Αποτύπωση εικόνας
Στα σημεία της φωτοευαίσθητης επιφάνειας του φιλμ που δέχονται την επίδραση του φωτός, πραγματοποιείται μια φωτοχημική μετατροπή µε την οποία ο βρωμιούχος άργυρος διασπάται ενώ ο μεταλλικός άργυρος παραμένει στην θέση του και σχηματίζεται έτσι μια εικόνα σε λανθάνουσα μορφή, η οποία μπορεί να γίνει ορατή έπειτα από χημική διεργασία (εμφάνιση).
Έκθεση
Όταν πέσει φως πάνω στο φιλμ, σχηματίζονται από τα άλατα σκουρόχρωμες αποθέσεις μεταλλικού αργύρου, που αργότερα κατά την εμφάνιση θα δώσουν τις φωτεινές περιοχές σε ένα αρνητικό φιλμ. Η έκθεση του φιλμ σε μια φωτογραφική μηχανή γίνεται με το άνοιγμα του φωτοφράκτη για μικρό χρονικό διάστημα (δέκατα έως εκατοστά του δευτερολέπτου για φως ημέρας) σε συνάρτηση με το άνοιγμα του διαφράγματος.
Εμφάνιση
Το φωτογραφικό φιλμ μετά την έκθεση πρέπει να περάσει από τη διαδικασία εμφάνισης, με σκοπό την αδρανοποίηση των αλάτων του αργύρου και τη στερέωση του ειδώλου και των χρωμάτων. Η εμφάνιση μπορεί να γίνει είτε σε έναν σκοτεινό θάλαμο είτε με ειδικό μηχάνημα. Μετά την εμφάνιση, το φιλμ παύει να είναι ευαίσθητο στο φως και αποτελεί ουσιαστικά μέσο αποθήκευσης του ειδώλου.
Ευαισθησία
Η ευαισθησία ενός φιλμ είναι ένα μέτρο σύγκρισης για την ποσότητα του φωτός που χρειάζεται ένα φιλμ προκειμένου να δώσει ένα ευκρινές είδωλο. Η ευαισθησία των φιλμ σήμερα μετριέται με το σύστημα ISO, ενώ παλιότερα συστήματα ήταν τα ASA, DIN και άλλα. Μεγαλύτερος "αριθμός ISO" σημαίνει μεγαλύτερη ευαισθησία. Για παράδειγμα, ένα φιλμ ISO 400 μπορεί με διπλάσια ταχύτητα φωτοφράκτη (δηλαδή με τη μισή ποσότητα φωτός) να πετύχει το ίδιο αποτέλεσμα με ένα φιλμ ISO 200. Για το λόγο αυτό, τα φιλμ με μεγάλο ISO λέγονται "γρήγορα", ενώ αυτά με μικρό "αργά". Λόγω της κατασκευής των φιλμς, η διαφορά σε ISO σημαίνει και διαφορά στην ποιότητα της εικόνας - τα φιλμς με μεγαλύτερο ISO συνήθως έχουν μεγαλύτερο κόκκο στην εμφάνιση.
Τα συνηθισμένα φιλμ του εμπορίου έχουν ταχύτητες 64-1200 περίπου. Η μέτρηση της ευαισθησίας κατά ISO έχει κληρονομηθεί και από τις ψηφιακές μηχανές, χωρίς ωστόσο να υπάρχει απόλυτη αντιστοιχία.
Παραπομπές
Κατηγορία:Φωτογραφία Κατηγορία:Μέσα αποθήκευσης Κατηγορία:Αποθηκευτικός χώρος μέσων
Αριστοκλείδας
Ο Αριστοκλείδας ο Αιγινήτης ήταν αρχαίος Έλληνας αθλητής, γνωστός στην εποχή του από τη νίκη του στο παγκράτιο στα Νέμεα και από το ότι προς τιμή του έγραψε ωδή ο λυρικός ποιητής Πίνδαρος, στην οποία τον συγκρίνει με τον Ηρακλή και με τον Αιακό.
Βίος
Ο Αριστοκλείδας ήταν γιος του Αριστοφάνη (όχι του γνωστού κωμωδιογράφου), που καταγόταν από την Αίγινα. Ο αθλητής κέρδισε στο παγκράτιο στα Νέμεα ως ενήλικας μεν, αλλά σε άγνωστο έτος. Ο κλασικιστής Γκέοργκ Λούντολφ Ντίσεν εικάζει ότι αυτό συνέβη πριν από τη Ναυμαχία της Σαλαμίνας, δηλαδή πριν το 480 π.Χ.. Η τρίτη ωδή στα Νέμεα του Πινδάρου γράφτηκε προς τιμή του Αριστοκλείδα και σε αυτή ο Πίνδαρος γράφει ότι ο αθλητής είχε κατακτήσει την υψηλότερη δόξα που μπορεί να φθάσουν θνητοί. Στην ίδια ωδή αναφέρονται τρεις νίκες του Αριστοκλείδα στο παγκράτιο: ως παιδί σε αγώνα στα Μέγαρα, ως νέος στην Επίδαυρο και ως ώριμος άνδρας στα Νέμεα.
Ο λογοτέχνης και κλασικιστής Ilja Leonard Pfeijffer έχει υποστηρίξει ότι η ωδή του Πινδάρου υποδεικνύει πως ο Αριστοκλείδας κέρδισε τη νίκη χωρίς να χρησιμοποιήσει τις υπηρεσίες κάποιου επαγγελματία προπονητή ή εκπαιδευτή, πράγμα που και τότε ήταν μάλλον ασυνήθιστο. Ο Νάιτζελ Τζέιμς Νίκολσον και άλλοι μελετητές διαφωνούν με αυτή την ερμηνεία και φθάνουν να γράφουν ότι η ωδή μπορεί να είναι ακόμα και μεταφορική, που δεν αφορά μια αθλητική, αλλά μια πολιτική νίκη. Αυτό ισχύει για την ενδέκατη ωδή στα Νέμεα, στην οποία ο Πίνδαρος εξυμνεί την εκλογή του Αρισταγόρου στο τοπικό πρυτανείον (ένα κυβερνητικό σώμα) μαζί με την αναφορά των αθλητικών θριάμβων του κατά τη νεότητά του.
Πηγές
Κατηγορία:Νεμεονίκες Κατηγορία:Παγκρατιαστές Κατηγορία:Αρχαίοι Αιγινήτες
Επισκοπική έδρα
Μια επισκοπική έδρα είναι, με τη συνήθη έννοια της φράσης, η περιοχή μιας εκκλησιαστικής δικαιοδοσίας ενός επισκόπου.
Οι φράσεις που αφορούν ενέργειες που συμβαίνουν εντός ή εκτός μίας επισκοπικής έδρας είναι ενδεικτικές της γεωγραφικής σημασίας του όρου, καθιστώντας τον συνώνυμο με τον όρο επισκοπή.
Η λέξη έδρα προέρχεται από την αρχαία ελληνική ἕδρα, που σημαίνει κάθισμα, θέση, βάση, και συμβολίζει την θέση εξουσίας ενός επισκόπου από την εποχή ακόμη του πρώιμου χριστιανισμού. Αυτό το συμβολικό κάθισμα είναι επίσης γνωστό ως καθέδρα. Η εκκλησία στην οποία τοποθετείται η καθέδρα είναι γνωστή για το λόγο αυτό ως καθεδρικός ναός, δηλαδή η εκκλησία της καθέδρας (λατινικά: ecclesia cathedralis). Η λέξη θρόνος χρησιμοποιείται επίσης, ειδικά στην Ανατολική Ορθόδοξη Εκκλησία, τόσο για το κάθισμα όσο και για την περιοχή της εκκλησιαστικής δικαιοδοσίας.
Ο όρος «έδρα» χρησιμοποιείται επίσης για τον προσδιορισμό της πόλης όπου βρίσκεται ο καθεδρικός ναός ή η κατοικία του επισκόπου.
Καθολική Εκκλησία
Μέσα στον Καθολικισμό, κάθε επισκοπή θεωρείται ως μία έδρα από μόνη της, με μια καθορισμένη υποταγή στην Έδρα της Ρώμης. Η ιδέα της έδρας ως κυρίαρχη οντότητα είναι κάπως περίπλοκη λόγω της ύπαρξης των 23 Ξεχωριστών Εκκλησιών της Καθολικής Εκκλησίας. Η Δυτική Εκκλησία και οι Ανατολικοί Καθολικοί ομόλογοί της διατηρούν ένα επίπεδο σχετικής αυτονομίας, όμως κάθε ένα από αυτά τα τμήματα υποδιαιρείται σε ακόμη μικρότερες έδρες (επισκοπές και αρχιεπισκοπές). Η επισκοπική έδρα του Πάπα, Επισκόπου της Ρώμης, είναι γνωστή ως «η Αγία Έδρα», που διεκδικεί την Παπική υπεροχή.
Ανατολική Ορθόδοξη Εκκλησία
Η Ανατολική Ορθόδοξη Εκκλησία θεωρεί όλους τους επισκόπους μυστηριακά ίσους και ότι κατ΄ αρχήν κατέχουν ίση εξουσία, ο καθένας πάνω στη δική του έδρα. Ορισμένοι επίσκοποι μπορεί να έχουν πρόσθετα διοικητικά καθήκοντα σε ευρύτερες περιοχές (όπως στην ιδέα της Πενταρχίας), αλλά αυτές οι εξουσίες είναι περιορισμένες και δεν εκτείνονται ποτέ σε ολόκληρη την Εκκλησία. Έτσι, η Ορθοδοξία αντιτίθεται στην ιδέα της παπικής υπεροχής ή σε οποιαδήποτε παρόμοια υπεροχή από οποιονδήποτε επίσκοπο.
Ηνωμένη Μεθοδιστική Εκκλησία
Η Ηνωμένη Μεθοδιστική Εκκλησία περιλαμβάνει τα λεγόμενα Ετήσια Συνέδρια, σε κάθε ένα από τα οποία προεδρεύει ένας επίσκοπος, ο οποίος είναι επίσκοπος με την έννοια μιας καθορισμένης επισκοπικής περιοχής ή έδρας. Αυτή η έδρα είναι συνήθως η μεγαλύτερη, ή μερικές φορές η πιο κεντρικά τοποθετημένη, πόλη του Ετήσιου Συνεδρίου. Οι επίσκοποι των Ηνωμένων Μεθοδιστών εκλέγονται σε περιφερειακά κονκλάβια, που διεξάγονται κάθε τέσσερα χρόνια, τις «Διασκέψεις περί Δικαιοδοσίας». Οι νέοι επίσκοποι εκλέγονται για ισόβια θητεία και χειροτονούνται στις Διασκέψεις περί Δικαιοδοσίας. Κάθε επίσκοπος αναλαμβάνει την διοίκηση μιας επισκοπικής περιοχής ή έδρας για μια περίοδο τεσσάρων ετών.
Εξωτερικοί σύνδεσμοι
Κατηγορία:Χριστιανική ορολογία Κατηγορία:Επισκοπές
New York, New York (ταινία)
Το New York, New York (σε ελληνική απόδοση: Νέα Υόρκη, Νέα Υόρκη) είναι αμερικανική μουσική δραματική ταινία του 1977 σε σκηνοθεσία Μάρτιν Σκορσέζε και σενάριο των Μάρντικ Μάρτιν και Ερλ Μακ Ράουτς βασισμένη σε μια ιστορία του Ράουτς. Είναι ένα μουσικό αφιέρωμα, που περιλαμβάνει νέα τραγούδια των Τζον Κάντερ και Φρεντ Εμπ καθώς και πρότυπα τζαζ, στη γενέτειρα του Σκορσέζε, τη Νέα Υόρκη, και πρωταγωνιστούν οι Λάιζα Μινέλι και Ρόμπερτ Ντε Νίρο ως ζευγάρι μουσικών και εραστών.
Η ιστορία αναφέρεται σε έναν σαξοφωνίστα της τζαζ (Ντε Νίρο) και μία τραγουδίστρια της ποπ (Μινέλι) που ερωτεύονται παράφορα και παντρεύονται. Ωστόσο, η εξωφρενικά ασταθής προσωπικότητα του σαξοφωνίστα επιβαρύνει συνεχώς τη σχέση τους και αφού αποκτήσουν ένα μωρό, ο γάμος τους καταρρέει, ακόμη και όταν η καριέρα τους εξελίσσεται σε χωριστούς δρόμους. Η ταινία σηματοδότησε την τελευταία εμφάνιση στην οθόνη του ηθοποιού Τζακ Χέιλι.
Πλοκή
Την Ημέρα Νίκης κατά της Ιαπωνίας το 1945, μια μαζική γιορτή σε ένα νυχτερινό κέντρο της Νέας Υόρκης βρίσκεται σε εξέλιξη, με μουσική από την Ορχήστρα του Τόμι Ντορσεϊ. Ενώ εκεί, ο εγωιστής και ιδιότροπος σαξοφωνίστας Τζίμι Ντόιλ συναντά τη νεαρή τραγουδίστρια Φρανσίν Έβανς, η οποία, αν και μοναχική, εξακολουθεί να μην θέλει να έχει καμία σχέση με τον Τζίμι, ο οποίος συνεχίζει να την ενοχλεί για πάρει τον αριθμό τηλεφώνου της. Το επόμενο πρωί, καταλήγουν να μοιράζονται ένα ταξί και, παρά τη θέλησή της, η Φρανσίν συνοδεύει τον Τζίμι σε μια ακρόαση. Εκεί τσακώνεται με τον ιδιοκτήτη του κλαμπ. Η Φρανσίν, για να επαναφέρει την ακρόαση σε καλό δρόμο, αρχίζει να τραγουδά το παλιό τραγούδι, "You Bought a New Kind of Love to Me?"
Ο Τζίμι μπαίνει με το σαξόφωνο του. Ο ιδιοκτήτης του κλαμπ εντυπωσιάζεται και, προς έκπληξη της Φρανσίν, προσφέρεται και στους δύο μια δουλειά—ως ένα ντουέτο. Από εκείνη τη στιγμή, η σχέση του Τζίμι και της Φρανσίν βαθαίνει σε ένα μείγμα εμμονής και αγάπης. Ωστόσο υπάρχουν προβλήματα—κυρίως η τάση του Τζίμι να τσακώνεται με τους συναδέλφους του, η υπερβολικά δραματική συμπεριφορά του και οι ολοένα και πιο βίαιες διαφωνίες του με τη Φρανσίν, η οποία μένει έγκυος στο παιδί του. Ένας ιδιαίτερα άσχημος καυγάς μεταξύ τους έχει ως αποτέλεσμα η Φρανσίν να γεννήσει. Ο Τζίμι τη μεταφέρει στο νοσοκομείο, όπου γεννά ένα αγοράκι. Αλλά ο Τζίμι δεν είναι έτοιμος να γίνει πατέρας ή καλός σύζυγος και εγκαταλείπει τη γυναίκα του, αρνούμενος ακόμη και να δει τον νεογέννητο γιο του καθώς φεύγει από το νοσοκομείο.
Ο Τζίμι ηχογραφεί ένα τραγούδι του στο σαξόφωνό του που βρίσκεται στην κορυφή των τσαρτ της τζαζ και η Φράνσιν εδραιώνει τη καριέρα της αφού τραγούδησε το τραγούδι, "New York, New York", για το οποίο έχει δώσει τους στίχους. Η ερμηνεία της, που γίνεται αποδεκτή από ένα κοινό που εκτιμά ξέφρενα, λαμβάνει χώρα στο ίδιο νυχτερινό κέντρο όπου, χρόνια νωρίτερα, είχαν γνωριστεί εκείνη και ο Τζίμι. Μετά την παράσταση, ο Τζίμι τηλεφωνεί στην πρώην σύζυγό του, προτείνοντας να πάνε για δείπνο. Η Φρανσίν μπαίνει στον πειρασμό, κατευθύνεται προς την έξοδο της εξόδου της σκηνής, αλλά την τελευταία στιγμή αλλάζει γνώμη. Ο Τζίμι, περιμένοντας στο πεζοδρόμιο, συνειδητοποιεί ότι έχει σηκωθεί όρθιος και κατευθύνεται προς το δρόμο, συνοδευόμενος από το τραγούδι που έχει γράψει - το "New York, New York".
Box office
Η ταινία έγινε μετά τον επιτυχημένο Ταξιτζή του Σκορσέζε και ήταν μια αποτυχία στο box office. Ο προϋπολογισμός της ήταν 14 εκατομμύρια δολάρια, μεγάλο νούμερο για εκείνη την εποχή, και είχε εισπράξεις μόλις 16,4 εκατομμύρια δολάρια. Η απογοητευτική υποδοχή οδήγησε τον Σκορσέζε σε κατάθλιψη και ναρκωτικά. Στο βιβλίο του Πίτερ Μπίσκιντ Easy Riders, Raging Bulls αναφέρεται ότι ο εθισμός του Σκορσέζε στην κοκαΐνη και η πλήρης έλλειψη ελέγχου στον αυτοσχεδιασμό των διαλόγων στο πλατό ήταν σημαντικοί παράγοντες που συνέβαλαν στην αποτυχία της ταινίας. Η United Artists τελικά ανέκτησε την ζημία της από την ταινία ως αποτέλεσμα μιας συμφωνίας, σύμφωνα με την οποία θα μοιράζονταν τα κέρδη με τον Ρόκυ, κάτι που τα στελέχη περίμεναν ότι θα ήταν αποτυχία.
Στην εισαγωγή του στο DVD της ταινίας, που κυκλοφόρησε το 2005, ο Σκορσέζε εξηγεί ότι γύρισε την ταινία ως ένα διάλειμμα από τον σκληρό ρεαλισμό για τον οποίο είχε γίνει διάσημος, και το ότι βλέπει ως φόρο τιμής στις μουσικές ταινίες του Κλασικού Χόλιγουντ. Για αυτόν τον λόγο, σχεδίασε τα σκηνικά και την ιστορία της ταινίας έτσι ώστε να έχουν σκόπιμα τεχνητή εμφάνιση. Παραδέχεται ότι ήταν ένα πείραμα που δεν άρεσε σε όλους.
Κριτικές
Στον ιστότοπο ανασκόπησης κριτικών Rotten Tomatoes η ταινία έχει βαθμολογία αποδοχής 57% με βάση 46 κριτικές. Η κριτική συναίνεση του ιστότοπου αναφέρει: Η τεχνική δεξιοτεχνία του Μάρτιν Σκορσέζε και η μαγνητική παρουσία της Λάιζα Μινέλι εμφανίζονται πλήρως στο «New York, New York», αν και ο συνδυασμός αυτού του φιλόδοξου μιούζικαλ από το τρελό στυλ και τον σκληροτράχηλο ρεαλισμό δημιουργεί ένα δυσάρεστο μείγμα.
Ο κριτικός Τζέοφ Άντριου από το Time Out δηλώνει ότι το αφιέρωμα/παρωδία/κριτική του Σκορτσέζε για το μιούζικαλ του MGM είναι μια αιχμηρή ανασκόπηση των συμβάσεων τόσο των χαριτωμένων ρομάντζων που συναντώνται όσο και των βιογραφικών βιβλίων. Ο κριτικός Βίνσεντ Κάνμπι από τους New York Times αναρωτήθηκε: ''Γιατί ένας άντρας με το ταλέντο του κ. Σκορτσέζε να μας δίνει κάτι περισσότερο από ένα δοκίμιο ενός κινηματογραφόφιλου σε μια φόρμα ποπ ταινίας που δεν ήταν ποτέ, σε κανένα σημείο στην ιστορία του κινηματογράφου, της πρώτης φρεσκάδας; Ο κριτικός Ρότζερ Ίμπερτ από τους Chicago Sun-Times γράφει ότι το New York, New York του Σκορσέζε δεν συνδυάζεται ποτέ σε ένα συνεκτικό σύνολο, αλλά αν συγχωρήσουμε την ταινία τα μπερδέματά της, θα περάσουμε καλά''.
Επανακυκλοφορίες
Όταν η ταινία κυκλοφόρησε αρχικά, είχε διάρκεια 155 λεπτών. Η αποτυχία της ταινίας στο box office ώθησε την United Artists να μειώσει την ταινία στα 136 λεπτά. Στη συνέχεια επανακυκλοφόρησε το 1981 με τις κομμένες σκηνές να έχουν αποκατασταθεί, συμπεριλαμβανομένου του μεγάλου μουσικού αριθμού "Happy Endings", μόνο ένα μικρό μέρος του οποίου είχε εμφανιστεί στην αρχική κυκλοφορία. Ο συνολικός χρόνος εκτέλεσης της έκδοσης DVD είναι 163 λεπτά.
Εξωτερικοί σύνδεσμοι
Κατηγορία:Ταινίες του 1977 Κατηγορία:Αμερικανικές ταινίες Κατηγορία:Ταινίες παραγωγής United Artists Κατηγορία:Ταινίες γυρισμένες στη Νέα Υόρκη Κατηγορία:Ταινίες γυρισμένες στο Λος Άντζελες Κατηγορία:Ταινίες τοποθετημένες στη Νέα Υόρκη Κατηγορία:Ταινίες σε παραγωγή Ίρβιν Γουίνκλερ Κατηγορία:Ταινίες σε σκηνοθεσία Μάρτιν Σκορσέζε Κατηγορία:Αμερικανικές αισθηματικές μουσικές ταινίες Κατηγορία:Αμερικανικές αισθηματικές δραματικές ταινίες Κατηγορία:Αμερικανικές μουσικές δραματικές ταινίες Κατηγορία:Αγγλόφωνες ταινίες
Μπόγιαν Γιορντάνοφ
Ο Μπόγιαν "Μπόμπι" Γιορντάνοφ (βουλγ:Боян Йорданов, γεννημένος στις 12 Μαρτίου 1983 στη Σόφια της Βουλγαρίας) είναι διεθνής Βούλγαρος πετοσφαιριστής.
Καριέρα
Ο Μπόγιαν Γιορντάνοφ ξεκίνησε την καριέρα του στην πετοσφαίριση από την ηλικία των 18 ετών στη Λέφσκι (Σικόνκο) Σόφιας της Βουλγαρίας, στην οποία παρέμεινε από το 2001 μέχρι το 2006.
Τo 2006 αποκτήθηκε από τον Ολυμπιακό στον οποίο παρέμεινε μέχρι και την περίοδο 2007-2008, όπου περιέργως δεν καθιερώθηκε. Στη συνέχεια μεταπήδησε στην Ε.Α. Πατρών, ομάδα στην οποία παρέμεινε μέχρι το 2010.
Το Φθινόπωρο του 2014 αναγκάστηκε να υποβληθεί σε εγχείρηση στον ώμο. Ο μετέπειτα τεχνικός του Ολυμπιακού Ρομπέρτο Πιάτσα έκρινε ότι δεν θα μπορέσει να βοηθήσει την ομάδα την επόμενη περίοδο, και ο αγαπηένος "Μπόμπι" των φιλάθλων μετακόμισε στη Ρουμανία για την Τόμις Κωνστάντζας, όπου έμεινε μέχρι τον Ιανουάριο του 2016. Μετά από ένα σύντομο πέρασμα από την Λέφσκι Σόφιας, υπέγραψε στον Α.Ο.Π. Κηφισιάς το καλοκαίρι του 2016. Εκεί έμεινε για μία σεζόν, και μετέπειτα πήρε μεταγραφή για την ομάδα του Α.Ο. Φοίνικα Σύρου, με την οποία αγωνίστηκε τη σεζόν 2017-2018.
Αριστοκλείδας (αποσαφήνιση)
Το αρχαίο ελληνικό όνομα Αριστοκλείδας αναφέρεται κυρίως στον αθλητή Αριστοκλείδα από την Αίγινα. Εναλλακτικά, μπορεί να αναφέρεται σε κάποιο από τα παρακάτω πρόσωπα:
Μπόγιαν Γιορντάνοφ
Διεθνής καριέρα
Ο Μπόγιαν Γιορντάνοφ ήταν μέλος της Εθνικής Ομάδας πετοσφαίρισης της Βουλγαρίας Κ21 που συμμετείχε στο Παγκόσμιο Πρωτάθλημα πετοσφαίρισης στο Ιράν το 2003, με την οποία κατέκτησε τη δεύτερη θέση και το ασημένιο μετάλλιο.
Πραγματοποίησε το ντεμπούτο του με την ανδρική Εθνική ομάδα της Βουλγαρίας στο Παγκόσμιο Πρωτάθλημα πετοσφαίρισης του 2006 που έγινε στην Οσάκα της Ιαπωνίας, σε έναν αγώνα εναντίον της Γαλλίας. Όταν μπήκε στον αγωνιστικό χώρο ο Γιορντάνοφ, η Γαλλία προηγείτο με 2-0 σετ. Τελικά όμως με τη συμβολή και του Γιορντάνοφ, η Βουλγαρία κατάφερε να γυρίσει το παιχνίδι και να κερδίσει με 3-2 σετ. Στο Πρωτάθλημα εκείνο η Βουλγαρία κατέκτησε το Χάλκινο μετάλλιο, όπως συνέβη και την επόμενη χρονιά, στο Παγκόσμιο κύπελλο του 2007.
Εξωτερικές πηγές
Κατηγορία:Βούλγαροι πετοσφαιριστές Κατηγορία:Πετοσφαιριστές ΟΣΦΠ Κατηγορία:Πετοσφαιριστές Ε.Α. Πατρών Κατηγορία:Πετοσφαιριστές ΠΑΟ Κατηγορία:Πετοσφαιριστές Φοίνικα Σύρου‎
Πανελλήνιο πρωτάθλημα στίβου γυναικών 2008
Το 73ο Πανελλήνιο πρωτάθλημα στίβου γυναικών 2008 διεξήχθη από 13 ως 15 Ιουνίου 2008 στο Ολυμπιακό Στάδιο, στην Αθήνα μαζί με το αντίστοιχο πανελλήνιο πρωτάθλημα στίβου ανδρών 2008. Πρωταθλητής σύλλογος αναδείχθηκε ο Πανελλήνιος Γ.Σ. για 29η φορά στην ιστορία του.
Χρονικό των αγώνων
Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 20χλμ βάδην και του επτάθλου. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 9 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 671 Ελληνίδες και ξένες αθλήτριες. Πανελληνιονίκης αναδείχθηκε για έκτη φορά η Γεωργία Αμπατζίδου που πέτυχε νέο ρεκόρ πανελληνίου πρωταθλήματος στην κλασική διαδρομή. Παράλληλα ήταν τρίτη στη γενική κατάταξη πίσω από τη Ρωσίδα Τιχόνοβα και την Ιαπωνέζα Ταγκάμι.
Αναφορές
Γυναικων Κατηγορία:Στίβος το 2008 Κατηγορία:Διοργανώσεις στίβου στην Αθήνα
Βόρεια Καταλονία
thumb|Η Βόρεια Καταλωνία σε σχέση με τη σημερινή [[Καταλονία|Αυτοδιοικούμενη Περιφέρεια της Καταλωνίας.]] Ως Βόρεια Καταλωνία (στα καταλανικά Catalunya del Nord και Catalunya Nord, στα γαλλικά Catalogne Nord ) ορίζεται στην καταλανόφωνη κυρίως βιβλιογραφία το μέρος του Πριγκιπάτου της Καταλωνίας που αποδόθηκε στη Γαλλία βάσει της Συνθήκης των Πυρηναίων το 1659. Σήμερα περιλαμβάνει τα εδάφη των περιοχών (κομητειών) του Ροσελιό, του Κονφλέν, του Μπαλιεσπί, του Καπσί και την Άνω Σερδάνια και ανήκουν στον γαλλικό νομό των Ανατολικών Πυρηναίων της περιοχής Λαγκντόκ-Ρουσιγιόν. Σε αυτήν εντάσσεται και η περιοχή της Φενολιέδα ή Φενουγιέντ (Fenolheda στα οξιτανικά και Fenouillèdes στα γαλλικά) παρόλο τον παραδοσιακό οξιτανικό της χαρακτήρα. Κύρια πόλη και πρωτεύουσά της είναι το Περπινιάν. thumb|Ο νομός των [[Ανατολικά Πυρηναία|Ανατολικών Πυρηναίων, που ταυτίζεται με τη Βόρεια Καταλωνία, στη Γαλλία σήμερα.]] Η σημερινή Βόρεια Καταλωνία ιστορικά αποτέλεσε αναπόσπαστο τμήμα της Καταλωνίας. Ακόμη και μετά την υπαγωγή της στη Γαλλία, οι κάτοικοι συνέχισαν να έχουν καταλανική συνείδηση και να μιλούν καταλανικά, ενώ η χάραξη του συνόρου δεν διέκοψε τις επικοινωνίες με την υπόλοιπη Καταλωνία. Από τον 19ο αιώνα και μετά ωστόσο η τοπική ταυτότητα άρχισε να υποχωρεί υπό το βάρος των πιέσεων από το γαλλικό κράτος και η άφιξη πολλών Γάλλων από τις πρώην αφρικανικές αποικίες έγειρε την πλάστιγγα εναντίον της καταλανικής ταυτότητας, που έχασε το βάρος που έχει η ίδια στην κατεξοχήν Καταλωνία. Οι κάτοικοι του σημερινού νομού των Ανατολικών Πυρηναίων συνεχίζουν να ονομάζονται Καταλανοί αλλά κάτω από μια σκοπιά περισσότερο τοπικιστική παρά εθνική. Από τα τέλη του 20ού αιώνα, σταδιακά η τοπική κυβέρνηση υιοθέτησε παραδοσιακά καταλανικά σύμβολα (π.χ. χρήση της καταλανικής σημαίας ως σύμβολο του νομού και των καταλανικών στις δημόσιες επιγραφές) και το 2007 αναγνώρισε τα καταλανικά ως επίσημη γλώσσα του νομού.